- ለንክ ተሰሎንቄ
- <
- 1
- >

ጳዉሎስ ተሰሎንቄ መኒሃ
ከተቦ ሶህኑተ
ኣጉስ
መሲህ ፈንቀል አሜትስ አሌን ኬኦ ጠዕምቱት ብተተ ኬሰን መሮቤቺሃ ተሰሎንቄ አመዕናኖ በላን ኬኦ ኦርሸት ባሰን መርቶኡ፤ ጳዉሎስ ተሰሎንቄ መኒሃ ከተቦ ለምቅ ሶህኑት «ቀርቹ ፈንቀል አሜተኖ በሩ ሆንጠኮኡ» የኖ ጠዋን ስመኞሃ እቅ፤ ጳዉሎስ መሲህ ፈንቀል አሜቱስ ሄጭ «ሾከ መንቹ» ዬኖ መሲህ ግበኖሁ አዎንሰን ኣዱንያ አሌን ሂሉለከ ሾኩ ጠዉ በተአን መረኖ የን እሰ አመዕነቱ መክሶተ ዎብ የኖ።
ሶቀማንቹስ አነበባእሩ ኦርሸት በተኦ ጎሬሁ አመዕነቶንከሰ ጠረኝቶተ እስለከ ዎሉ ሆጉተ ሀዕልታስሩ አታ ደኒን ሄኢሀሰ ደግለለኖርቹ ደእቶተ ጠረኝት አቶተ ህትን ጡመ ሆጉተ አቶተ ጠረኝሽ ሸዘኖሰ።
መጻፉስ አፎሃ
ኣጉስ (1፥1-2)
መሲህ ፈንቀል አሜቶንከስ እሀኖ ፍርደ (1፥3-12)
መሲህ ፈንቀል አሜቱስ ኩለኖ ትምርት (2፥1-17)
አመዕነቲን ሀት ሄኤኖ ጎር ኩልታ ሸዘነተ (3፥1-15)
መጨረሸስ (3፥16-18)
1
1 ጳዉሎስ፥ ስላስ፥ ጥማቶስ አናኔ መገንለከ ቀርቾሃ መሲህ ኢስረ እኮ ተሰሎንቄ ከተማን ዮንተ መገን አመዕናኖ ዱእ ምናተ ሶንኮምተ ሶህኑ። ሶቀ. 17፥1።
2 አና መገኒችለከ ቀርቾሃ መሲህ ኢሲች ኣስቱትለከ ወገሬቱ ክዕኔሃ እሁን።
መሲህ አሜቶን እሀኖ ፍርደ
3 አመኤ ኦሶ! አመዕነቱክዕኔ ዎዕኔች በትሽ ነጰን አሜቾቤቺሃ መት-መቱክዕኔ ኢተቀንቴነንተ ኢተት በርግተን መርታቤቺሃ መገኑ ገለትጩ ሀስሰኖቤቺሃ ክዕኔ መሳን መገኑ ጉዕመ ወክትንከ ገለትጭናም። 4 ኢልቶህዕኔ ኦርሸተለከ ሸረሙ አታዕሊን አመዕነቲንከክዕኔ ጠረኝቴን ኡርቴንተቤቺሃ ክዕኔተኔሃ መገን አመዕናኖ ጭምት ዱእ ምናን ጉዕማን ጠወኢሃ ሙልናምበአ።
5 ኩ ጉዕሙንኩ ጠዉ ለሊሰኖሁ መገን ፍርዱ ሀንቅ እሁስለከ አዕኑ ኦርሸተ ቶጌንተሲሁ መገን ጄነትተኔሃ አበቀአኖህዕኔሃ እኮቤቺሃት። 6 መገኑ ሀንቅ ፍርደ ፈረደኖቤቺሃ ኦሪሸተ ኤባህዕኔሀኑኡ አሌን ፈንቀሽ ኦሪሸተ ኤበኖ። 7 ቀርቹ ኢስ ሎረ ወልቀት ዮሰ መላይካን ሜጡበ ሰሜች ጊረ ለበናን አሜተኖ ወክት ቴሱ ኦሪሸተ ቶጌነንተ ክዕኔሃ ኒንን ሜጡበ ፎሎጩ ኣሰኖህዕኔ። 8 መገኑ ደግበረለከ ቀርቹሃኔ ኢስ ተሽት ላጋተ አዘዘንትበረ ጊረ ለበናን ቀጠአኖሰ። 9 እሰ ቀርች ብሬችለከ ኬዕምኝስ ዎልቃች አደ እካን ዘላለሚሃ ቤሲን ቀጠአኖሰ። ኢሳ. 2፥10። 10 እስ ህከ ወክት ኬዕምኚንከስ ፈንቀለኖ ወክት ኬዕምኝለከ ገለት ጉዕማንከ ጠሊላኖ ኡመቲችለከ አመዕንቶሀኑኡች ጉዕሚች ቶገኖ፤ አዕኑሁ እሲን ሜጡበ እኬነንተ፤ መሰንትስ ምስክርነቱኔ አመዕነቲን ቶጌንታአ።
11 ካን ሰው ይነን ክዕኔተኔሃ ሙርኑዕነ ዱአ አዕናሚሁ መገኑኔ ገኤኔሀኒሃ በቀዕናምረ አኦህዕኔተ ጡመ አኢሃ ዮህዕኔ ሀስሸተለከ አመዕነት ሆጉክዕኔ ጉዕመንከ ወልቃንተስ አኦህዕኔታት። 12 ህትን ቀርችኔ ኢስ ሱዕሙ ክዕኔን ከበጀሞተለከ አዕኑሁ መገንኔለከ ቀርቹሃኔ መሲህ ኢስ ኣስቶን እሶን ከበጀንቶኖተ ዱአ አዕናም።

- ለንክ ተሰሎንቄ
- <
- 1
- >

1:1 ሶቀ. 17፥1።

1:9 ኢሳ. 2፥10።

© 2025 TWFTW